Na temelju članka 8. Odluke o Stipendiji Grada Zagreba učenike i studente pripadnike romske nacionalne manjine (Službeni glasnik Grada Zagreba 26/21),

**gradonačelnik Grada Zagreba**

**raspisuje**

**N A T J E Č A J**

**ZA DODJELU STIPENDIJE GRADA ZAGREBA ZA UČENIKE PRIPADNIKE**

**ROMSKE NACIONALNE MANJINE**

 **ZA ŠKOLSKU GODINU 2021./2022.**

**1.** Za školsku godinu 2021./2022. redovitim učenicima pripadnicima romske nacionalne manjine dodijelit će se 85 Stipendija Grada Zagreba (u nastavku teksta: Stipendija).

**2.** Pravo sudjelovanja na natječaju za dodjelu Stipendije imaju učenici koji ispunjavaju sljedeće uvjete:

- da su državljani Republike Hrvatske;

- da su pripadnici romske nacionalne manjine prema popisu birača ili rodnom listu, odnosno da je jedan od njihovih roditelja pripadnik romske nacionalne manjine prema popisu birača;

- da su redoviti učenici srednje škole u Gradu Zagrebu, odnosno Zrakoplovne tehničke škole Rudolfa Perešina u Velikoj Gorici;

- da imaju prijavljeno prebivalište u Gradu Zagrebu neprekidno najmanje jednu godinu prije objave Natječaja;

- da nisu, osim iz opravdanih razloga, ponavljali razred u srednjoj školi.

**3.** Stipendija se dodjeljuje za 10 mjeseci računajući od 1. rujna 2021.

Mjesečno Stipendija iznosi 2.700,00 kuna neto.

**4.** Kriteriji za utvrđivanje liste kandidata za dodjelu Stipendije su:

 - uspjeh u školovanju;

 - izvannastavna i izvanškolska postignuća u prethodnoj godini;

 - socioekonomski status.

Stipendiju mogu ostvariti najviše dva kandidata iz jednog kućanstva.

Kandidati ne mogu ostvariti Stipendiju za već stečenu razinu obrazovanja.

Korisnik Stipendije ne može istodobno biti korisnik neke druge novčane stipendije financirane javnim sredstvima.

**5.** Natječaj traje 30 dana od dana objave na web-stranici Grada Zagreba.

Ako se na Natječaj prijavljuje više kandidata iz istog kućanstva svaka prijava s dokumentacijom treba biti poslana u zasebnoj omotnici.

Prijave za dodjelu Stipendije šalju se poštom preporučeno u roku 30 dana od objave Natječaja na adresu: Ured za demografiju, Vodnikova 14, 10000 Zagreb, s naznakom “**za Natječaj za dodjelu Stipendije Grada Zagreba učenicima pripadnicima romske nacionalne manjine za školsku godinu 2021./2022. ”**.

**6.** Prijave na Natječaj dostavljaju se isključivo na obrascu koji se nalazi u prilogu ovog Natječaja **(Obrazac Ru1)**.

Uz prijavu za dodjelu Stipendije potrebno je priložiti:

1. presliku domovnice ili elektronički izvod iz knjige državljana za kandidata;

2. izvornik potvrde o upisu u popis birača izdan od strane nadležnog tijela ili presliku rodnog lista iz kojega je vidljiv podatak o pripadnosti romskoj nacionalnoj manjini (za učenike starije od 18 godina) odnosno presliku rodnog lista ili izvornik potvrde iz popisa birača jednog od roditelja izdan od strane nadležnog tijela za maloljetnog učenika (ne stariji od dana objave Natječaja). Potvrda iz popisa birača (za maloljetne učenike) dostavlja se ako podatak o pripadnosti romskoj nacionalnoj manjini nije vidljiv iz rodnog lista.

3. presliku potvrde o upisu u srednju školu školske godine 2021./2022.;

4. preslike svjedodžbi 7. i 8. razreda osnovne škole (za kandidate prvog razreda srednje škole);

5. presliku svjedodžbe prethodnog razreda srednje škole (za kandidate viših razreda srednje škole);

6. izvornik uvjerenja o prebivalištu za kandidata ne stariji od dana objave Natječaja ili elektronički zapis o prebivalištu za kandidata, ne stariji od dana objave Natječaja iz kojeg je vidljivo prebivalište u Gradu Zagrebu neprekidno najmanje jednu godinu prije objave Natječaja;

7. pisano obrazloženje i dokumentacija kojom se dokazuje opravdanost razloga ponavljanja razreda u srednjoj školi - akoje kandidat ponavljao razred u srednjoj školi;

8. dokaz o sudjelovanju na državnim, međunarodnim i svjetskim natjecanjima, o osvojenim nagradama na državnim, međunarodnim i svjetskim natjecanjima te o drugim vrijednim nagradama i priznanjima u prethodne dvije školske godine - ako kandidat ispunjava navedeni kriteriji (sudjelovanja i nagrade na državnim, međunarodnim i svjetskim natjecanjima kojima je prethodila selekcija natjecatelja na nižim razinama natjecanja – za državno natjecanje to je županijsko natjecanje, a za međunarodno i svjetsko natjecanje to je državno natjecanje, a za natjecanja u sportu državna i međunarodna prvenstva) te druge vrijedne nagrade i priznanja;

9. presliku potvrde o redovnom upisu u drugu srednju školu u školskoj godini 2021./2022. odnosno potvrdu o upisu na studij - ako je kandidat učenik još jedne škole ili student još jednog visokog učilišta;10. dokaz o socioekonomskim prilikama u obitelji kandidata i to:

A) ako prosječni mjesečni prihod po članu kandidatova kućanstva, ostvaren od 01.01.2021. do 30.06.2021. ne prelazi 60% proračunske osnovice, odnosno ne prelazi iznos od 1.995,60 kn:

- ispunjen i potpisan obrazac Izjave o članovima kućanstva;

- presliku potvrde Porezne uprave (ispostave prema mjestu prebivališta) o visini dohotka i primitaka za kandidata i sve članove kućanstva u razdoblju od 1.1.2021. do 30.6.2021.;

 - uvjerenje o prebivalištu (u izvorniku) za sve članove kućanstva, ne starije od dana objave Natječaja ili elektronički zapisi o prebivalištu za sve članove kućanstva, ne stariji od dana objave Natječaja;

B) ako je jedan ili su oba roditelja kandidata umrla, nestala, nepoznata ili kandidat živi u kućanstvu s jednim roditeljem ili je pod skrbništvom i/ili koristi pravo na uslugu smještaja izvan vlastite obitelji u skladu s propisima iz područja socijalne skrbi:

- smrtni list ili izvadak iz matice umrlih za preminulog/e roditelja/e (preslika);

- izvadak iz matice rođenih (preslika) ili elektronički izvod iz matice rođenih za kandidata čiji je roditelj, odnosno čiji su roditelji nepoznati;

- potvrde nadležnog tijela o nestalom roditelju/ima (preslika);

 - pravomoćno rješenje ili pravomoćne presude o razvodu braka (preslika) ili rješenja suda o određivanju privremene mjere s kojim će roditeljem dijete stanovati, o ostvarivanju osobnih odnosa s djetetom i radi uzdržavanja (preslika) ili pravomoćno rješenje suda o povjeravanju djeteta jednom roditelju (preslika) ili uvjerenje centraza socijalnu skrb da kandidat živi u kućanstvu s jednim roditeljem, ne starije od dana objave Natječaja (preslika), ispunjen i potpisan obrazac Izjave o članovima kućanstva te uvjerenje o prebivalištu roditelja ne starije od dana objave Natječaja (preslika) ili elektronički zapis o prebivalištu ne stariji od dana objave Natječaja;

- pravomoćno rješenje ili uvjerenje centra za socijalnu skrb da je kandidat pod skrbništvom i/ili koristi pravo na uslugu smještaja izvan vlastite obitelji (preslika);

C) ako kandidat živi u kućanstvu s bratom ili sestrom koji su predškolske dobi ili su u sustavu redovitoga osnovnoškolskoga, srednjoškolskoga i visokog obrazovanja ili su korisnici prava na doplatak za pomoć i njegu ili prava na osobnu invalidninu na temelju propisa iz područja socijalne skrbi:

- za braću i sestre predškolske dobi - ispunjen i potpisan obrazac Izjave o članovima kućanstva, izvadak iz matične knjige rođenih (preslika) ili elektronički izvod iz matice rođenih te uvjerenje o prebivalištu ne starije od dana objave Natječaja (u izvorniku) ili elektronički zapis o prebivalištu ne stariji od dana objave Natječaja,

- za braću i sestre u sustavu redovitog osnovnoškolskog, srednjoškolskog i visokog obrazovanja - ispunjen i potpisan obrazac Izjave o članovima kućanstva, izvadak iz matične knjige rođenih (preslika) ili elektronički izvod iz matice rođenih teuvjerenje o prebivalištu ne starije od dana objave Natječaja (u izvorniku) ili elektronički zapis o prebivalištu ne stariji od dana objave Natječaja te potvrda da se brat ili sestra starosti do 26 godina nalazi na redovnom školovanju u školskoj/akademskoj godini 2021./2022. (presliku);

-za braću i sestre koji su korisnici prava na doplatak za pomoć i njegu ili prava na osobnu invalidninu - ispunjen i potpisan obrazac Izjave o članovima kućanstva, izvadak iz matične knjige rođenih (preslika) ili elektronički izvod iz matice rođenih,te uvjerenje o prebivalištu ne starije od dana objave Natječaja (u izvorniku) ili elektronički zapis o prebivalištu ne stariji od dana objave Natječaja te rješenje o priznavanju prava na doplatak za pomoć i njegu ili osobnu invalidninu i dokaz o uplati u 10. mjesecu 2021. (uplata za 9. mjesec 2021.) ili u 11. mjesecu 2021. (uplata za 10. mjesec 2021.) (preslika) ili potvrde centra za socijalnu skrb da brat ili sestra kandidata ostvaruje pravo na doplatak za pomoć i njegu ili osobnu invalidninu, ne starije od dana objave Natječaja (preslika);

D) ako je kandidat roditelj:

- izvadak iz matice rođenih, ne stariji od dana objave Natječaja, (preslika) ili elektronički izvod iz matice rođenih za svako dijete kandidata, ne stariji od dana objave Natječaja.

**7.** Prijedlog rang-liste učenika za dodjelu Stipendije s popisom kandidata čije su prijave potpune, pravovremene i ispunjavaju uvjete natječaja, ali nisu ostvarili dovoljan broj bodova za uvrštavanje na rang-listu, kao i popis podnositelja čije su prijave nepotpune, nepravovremene ili ne ispunjavaju uvjete natječaja bit će objavljen na web-stranici Grada Zagreba u roku od 60 dana od dana isteka roka za podnošenje prijava.

Gradonačelnik utvrđuje konačnu listu za dodjelu Stipendije.

**8.** Nakon završetka školovanja, korisnik Stipendije obvezan je zaposliti se i raditi na području Grada Zagreba, odnosno uz suglasnost davatelja Stipendije, na području Republike Hrvatske, najmanje onoliko vremena koliko je primao Stipendiju.

Stipendist je dužan vratiti primljeni iznos Stipendije ako je pravo na Stipendiju ostvario na temelju neistinitih ili krivotvorenih podataka, ako je za trajanja ugovora o korištenju Stipendije primao drugu novčanu stipendiju financiranu javnim sredstvima, ako iz neopravdanih razloga koje procjenjuje Povjerenstvo ne završi razred za koji je primao Stipendiju, ako se ne zaposli u Gradu Zagrebu odnosno uz suglasnost davatelja Stipendije na području Republike Hrvatske i ne odradi onoliko vremena koliko je primao Stipendiju te ako bez opravdanog razloga i u roku na dostavi podatke o zaposlenju.